শিক্ষাই একটি জনগোষ্ঠিকে আত্মসচেতন করে। মনের ভূবনে জিন্দা রাখে তার মূল পরিচয়কে। সে যে পশু নয়, বানরের বংশধর নয় এবং স্বয়ং-সৃষ্ট কোন জীবও নয় বরং মহান আল্লাহতায়ালার খলিফা এবং সর্বশ্রেষ্ঠ সৃষ্টি –সেটি তো পবিত্র কোরআনে দেয়া ঈমানদারের মূল পরিচয়। সেক্যুলার শিক্ষা ব্যবস্থার বড় বিপদ হলো, সেটি মহান আল্লাহতায়ালার দেয়া সে পরিচয়কেই ভূলিয়ে দেয়। ভূলিয়ে দেয় অর্পিত দায়িত্বকেও। তখন সে আত্মবিস্মৃত ব্যক্তির জন্য সহজ হয় নতুন পরিচয় নিয়ে বেড়ে উঠা। এমন কি সহজ হয় শয়তানের খলিফা হওয়াটিও। মুসলিমদের বিপদের বড় কারণ, সেক্যুলার শিক্ষার কারণে তারা আজ নিজেদের পরিচয়ই ভূলে গেছে। ফলে গ্রহণ করেছে ভাষা, বর্ণ, দল, ফেরকা, মযহাব বা গোত্রভিত্তিক পরিচয়। সেক্যুলার শিক্ষার এটিই হলো অনিবার্য ফল।